Diari Oficial de la Generalitat Valenciana


Sumari del DOGV 8941, del 02-11-2020 (2020/9110)

DECRET 167/2020, de 30 d'octubre, del Consell, de modificació del Decret 236/2019, de 18 d'octubre, del Consell d'aprovació de les bases reguladores i del procediment de concessió directa d'ajudes urgents per a pal·liar els danys produïts en habitatges dels municipis afectats pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Versions

 11/03/2021 - Actualitat  Text inicial: 02/11/2020 - 10/03/2021 

### Dades del document

Número de DOGV
:   8941

Data del DOGV
:   02-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9110


Data del document
:   30-10-2020

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Conselleria de Justícia, Interior i Administració Pública
    * Vicepresidència Segona i Conselleria d'Habitatge i Arquitectura Bioclimàtica
    * ajuda pública

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 11.03.2021 -**

 

**Decret 167/2020, de 30 d'octubre, del Consell, de modificació del Decret 236/2019, de 18 d'octubre, del Consell d'aprovació de les bases reguladores i del procediment de concessió directa d'ajudes urgents per a pal·liar els danys produïts en habitatges dels municipis afectats pel temporal de pluges, fenómens costaners i vents ocorregut a la Comunitat Valenciana entre l'11 i el 14 de setembre de 2019.**

 

**[(DOGV núm. 8941 de 02.11.2020)](https://dogv.gva.es/datos/2020/11/02/pdf/2020_9110.pdf) Ref. 008710/2020**

 

 

El Consell va aprovar el Decret 236/2019, de 18 d’octubre, del Consell, d’aprovació de les bases reguladores i del procediment de concessió d’ajudes urgents per a pal·liar els danys produïts en habitatges dels municipis afectats pel temporal de pluges, fenómens costaners i vent, ocorregut en la Comunitat Valenciana entre l’11 i el 14 de setembre de 2019.

La situació excepcional de postemergència de les poblacions afectades ha dificultat que la ciutadania afectada puga recaptar i presentar la documentació exigida per a la justificació de les ajudes circumstància que, unida a l’elevat volum de sol·licituds presentades, ha ocasionat que aquestes no s’hagen resolt íntegrament, la qual cosa fa inviable l’aportació de la documentació justificativa per a les persones beneficiàries, les sol·licituds de les quals encara estan pendents de resolució, en la data establida en l’article 12.1, del citat Decret 236/2019.

Mitjançant aquest decret s’amplia el termini per a la presentació de la documentació necessària per a justificar el pagament de la subvenció, que estava prevista per a abans del dia 1 de setembre de 2020, termini que va ser prorrogat com a conseqüència de l’estat d’alarma decretat pel Govern per la Covid-19 fins al 2 de novembre de 2020.

Per aixó, i donada l’excepcionalitat de la situació, es preveu, així mateix, la retroactivitat d’alló regulat en aquest decret a fi de no causar perjudicis a les persones que ja hagen sol·licitat les ajudes i els expedients de les quals estan pendents de resolució, d’acord amb el que disposa l’article 39.2 de la Llei 39/2015, d’1 d’octubre, del procediment administratiu comú de les administracions públiques.

Per tot aixó, i en virtut del que s’estableix en l’article 28.c de la Llei 5/1983, de 30 de desembre, de la Generalitat, del Consell, a proposta conjunta del president de la Generalitat, del vicepresident segon i conseller d’Habitatge i Arquitectura Bioclimàtica, i de la consellera de Justícia, Interior i Administració Pública, prèvia deliberació del Consell, en la reunió de 30 d’octubre de 2020,

 

 

DECRETE

 

**Article 1. Objecte**

Mitjançant aquest decret es deixa sense efecte el que s’estableix en l’article 12.1 del Decret 236/2019, de 18 d’octubre, del Consell, d’aprovació de les bases reguladores i del procediment de concessió d’ajudes urgents per a pal·liar els danys produïts en habitatges dels municipis afectats pel temporal de pluges, fenómens costaners i vents, ocorregut en la Comunitat Valenciana entre l’11 i el 14 de setembre de 2019, sense perjudici del que es disposa en l’article 4.

 

**Article 2. Termini de justificació de les ajudes concedides******[1]****

*Sense efecte*

 

**Article 3. Incidència pressupostària**

Aquest decret no comporta increment addicional de la despesa pública.

 

**Article 4. Sol·licituds presentades**

Aquest decret serà aplicable a les sol·licituds que s’hagen presentat amb anterioritat a la seua publicació, sempre que aquestes s’hagueren formulat dins del termini fixat en l’article 7.1 del Decret 236/2019, i en la seua modificació, per Decret 249/2019.

 

**Article 5. Efectes**

Aquest decret tindrà efectes des del dia de la publicació en el Diari Oficial Generalitat Valenciana.

 

**Article 6. Recursos**

Contra aquest decret, que posa fi a la via administrativa, es podrà interposar, potestativament, recurs de reposició davant l’órgan que ha dictat l’acte, en el termini d’un mes des de la seua publicació en el Diari Oficial de la Generalitat Valenciana, d’acord amb el que es disposa en els articles 112, 123 i 124 de la Llei 39/2015, d’1 d’octubre, del Procediment Administratiu Comú de les Administracions Publiques, o bé recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats a partir de l’endemà de la seua publicació, en el Diari Oficial de la Generalitat Valenciana. Tot aixó de conformitat amb el que es disposa en els articles 10, 44 i 46 de l’esmentada Llei 29/1998, de 13 de juliol, Reguladora de la Jurisdicció Contenciós-Administrativa, i sense perjudici que s’utilitze qualsevol altra via que es considere oportuna.

 

València, 30 d’octubre de 2020

 

El president de la Generalitat,

XIMO PUIG I FERRER

 

El vicepresident segon i conseller d’Habitatge

i Arquitectura Bioclimàtica

RUBÉN MARTÍNEZ DALMAU

 

La consellera de Justícia, Interior

i Administració Pública

GABRIELA BRAVO SANESTANISLAO 

 

 

 

---

****[1]****L’article 2 es deixa sense efecte per l’article 1 del [**Decret 37/2021, de 5 de març, del Consell**](https://dogv.gva.es/va/eli/es-vc/d/2021/03/05/37/), de modificació el Decret 167/2020, de 30 d'octubre, del Consell, de modificació del Decret 236/2019, de 18 d'octubre, del Consell, d'aprovació de les bases reguladores i del procediment de concessió d'ajudes urgents per a pal·liar els danys produïts en habitatges dels municipis afectats pel temporal de pluges, fenómens costaners i vents, ocorregut en la Comunitat Valenciana entre l'11 i el 14 de setembre de 2019. (DOGV núm. 9038 de 10.03.2021) Ref. Base de dades 002137/2021.